Dragoş Pîslaru a preluat conducerea PNL Sector 3: O responsabilitate în plus faţă de oamenii în slujba cărora politicienii trebuie să se afle întotdeauna

Ministrul interimar al Muncii şi al Investiţiilor şi Proiectelor Europene, Dragoş Pîslaru, anunţă, vineri seară, că a preluat conducerea PNL Sector 3. ”Am ales să mă implic, alături de Ilie Bolojan, Ciprian Ciucu şi echipa extinsă a PNL care îşi propune o agendă reformatoare pentru România şi în beneficiul fiecărui român”, a transmis Pîslaru.